Amlili utlayan yellan yakan ger tutlayin n ddunit ur yeqqim ara kan am zik, izgar tilisa n tmura s yiles n yemdanen, maca deg wakud n yimir-a yekcem ula d netta deg unegmu s ttawilat n taywalt yecban tansa internet (Faysbuk). Nger tamawt i kra n yeqbayliyen isexdamen tansa internet (Faysbuk) seqdacen ugar n yiwet n tutlayt deg tira-nsen; ayen i wumi neqqar tagetutlayt deg uḥric n umlili n tutlayin. Ɣef waya yewwi-d ad nefk kra n isteqsiyen ɣef demma, akken ad neɛreḍ deg teɣzi n tezrawt-agi ad nerr fell-asen: • Igrawen iqbayliyen yettarun deg tansa internet(Faysbuk), sexdamen kan tutlayt taqbaylit? Neɣ sexḍalen ger-as d tutlayin nniḍen?